My Klas is 'n klas administrasiestelsel wat alle take van die onderwyser vanaf beplanning, assessering, identifisering van leerders wat hulp benodig tot hersiening en remediëring deur een stelsel behartig. Die My Klas webblad is dus gebaseer op die onderwysers se administrasie en klas bestuur wat voorheen per hand gedoen was. Alles wat in 'n beplanningslêer, assesseringslêer en vaklêer moet kom word deur die My Klas webblad vergemaklik en bygehou en is altyd byderhand solank as wat daar 'n internet toegang is.
Die My Klas webblad word ook gebruik om vir personeel maklike toegang tot die skool se IT-hulpbronne te gee. Hier is ook blog artikels en video hulp om aan personeel te verduidelik hoe IT-stelsels in die skool werk. Ek is nog besig om die IT-Hulp lêer te bou maar as dit afgehandel sou word sal dit opleing in alle IT-hulpbronne in die skool verskaf vanaf sagteware wat gebruik word to hardeware soos hoe om 'n spesifieke Toshiba drukker te gebruik.
Die My Klas webblad is dus nie net 'n hulpbron vir leerders in my klas nie maar is ook 'n handige hulpbron vir personeel by die skool.
My Klas: Klub
Leerders wat by my klas het maak gebruik van My Klas: klub. Dit is 'n e-Leer en klasbestuur stelsel wat in die Sosiale-Wetenskap gebruik word. Dit verskaf addisionele hulpbronne aan leerders deur van rekenaars by die skool of tuis gebruik te maak. Inhoud word behandel, aktiwiteite gedoen en volgens memorandums gemerk. Verder kry leerders ook uitgebreide geleenthede in die klas nadat assesserings afgehandel is. Dit vorm ook deel van 'n Sosiale-Wetenskap klub waarby leerders kan aansluit wat vir hulle sal toegang gee tot veel meer as net dit wat in die klas gedoen word. Die doel van die My Klas: klub is om hersiening en remediëring met leerders te doen.
Hoe help ek my kind leer?
Goeie studievaardighede kan aangeleer word. Dit beteken jou kind hoef nie Einstein-slim te wees om goed te vaar in sy/haar eksamens nie, hulle moet net leer hoe om (reg) te leer.
Volgens Gardner is daar nege tipes intelligensie:
Hierdie tipes intelligensie beïnvloed hoe jou kind leer en waar hul sterk punte lê.
Natuurlik gaan die tipes intelligensie waaroor jou kind besit 'n groot rol speel in die studiemetode wat die beste vir hom/haar gaan werk. Bepaal eerste hoe jou kind die beste leer, met
linguistiese metodes of
'n kombinasie van die twee?
Akronieme en mnemonieke
Breinkaarte help mense om belangrike feite te memoriseer. Vir die ontwikkeling van 'n breinkaart benodig jy 'n vel papier waarop die tema/onderwerp in die middel van die bladsy geskryf word. Vanaf hierdie onderwerp word lyne/takke getrek waarop sleutelwoorde geskryf word. By elke sleutelwoord word die ondersteunende gedagtes geskryf.
Daar is oulike programme op die internet beskikbaar indien die leerder sy/haar breinkaarte digitaal wil skep, https://www.mindmup.com/ is gebruik om die onderstaande breinkaart oor Voedselgroepe te skep.
Die O-VLOK-H-metode word deur baie opvoeders aanbeveel as die beste metode om inligting te leer omdat dit inligting prioritiseer op 'n manier wat direk verband hou met die manier waarop dit in in 'n eksamen gebruik gaan word. O-VLOK-H is 'n akroniem vir: Oorsig, Vrae, Lees, Opsom, kontrole en Herhaal.
Tydsbestuur en organisasie.
Albert Einstein het by geleentheid gesê: "Jy kan nie 'n vis oordeel aan die manier hoe hy 'n boom klim nie."
Onthou, alle kinders is uniek en nie almal is 'boekslim' nie. Net omdat jou kind kleitrap in Wiskunde beteken nie hy gaan nie eendag 'n suksesvolle loopbaan kan volg nie. Daar is baie meer loopbaangeleenthede as net dokter, prokureur of boekhouer word! Moedig jou kind aan om altyd sy beste te doen, in alles wat hy doen. 'n 'Hard-voor-gewerk' 60% is dikwels baie meer werd as 'n 'ek-kry-sommer-net-80%-sonder-om-te-leer'.